**דרישות בנושא שכר ותנאי העסקה רב חטיבתיים**

שלום לכולן

מסמך זה מהווה את ליבת המאבק של התנועה. המסמך נוצר משיח רב חטיבתי (שיקומית, רפואית, קלינית, התפתחותית וחינוכית) ובא למפות את התחומים בהם אנו חשות שיש לחולל שינוים מהותיים. תנועת המאבק היא בית לכל פסיכולוגית, בכל שלב מקצועי ומכל חטיבה. למרות שיש חילוקי דעות ונקודות מחלוקת ביננו, מסמך זה משקף את הדומה והמשותף במציאות בה הפסיכולוגיה הציבורית עצמה תחת איום.

**נושאים מרכזים:**

* **שכר ואופק קידום:**
	+ שינוי של לוח התפקוד אליו אנו משתייכים.
	+ הכרה בהשכלה אקדמית, מומחיות מקצועית וותק.
	+ החזרי נסיעות וציוד (טלפון, מחשב וכד').
	+ השתתפות מעביד בהכשרות מקצועיות, השתלמויות וסמינרים
	+ תמריצים כלכלים לעבודה והתמחות בפריפריה.
* **מבנה חישוב השכר:**
	+ הכרה ותגמול על כוננות, זמינות והתערבות מקצועית במהלך היממה כולה בצורת קבלת תוספת קבועה בשכר לסעיף הזמינות והכוננות ותשלום על שעות נוספות (עבודה בשעות מעבר ליום העבודה).
	+ הכרה ותגמול על עבודה רחבה הכוללת
		- כתיבה (אבחונית וטיפולית)
		- ניהול ועבודה בצוותים רב מערכתיים (קייס מנג'מנט)
		- הדרכות
* **משרד הפסיכולוגית הארצית:**
	+ הגדלת התקינה במשרד הפסיכולוגית הארצית המשרד הבריאות בצורה שתשקף את נפח הפסיכולוגיות העובדות במגזר הציבורי.
	+ חברות במועצת הפסיכולוגים תהיה במסגרת העסקה.
	+ בחינת התמחות תהיה מתוגמלת כספית.
* **תקינה בשירות הציבורי:**
	+ יצירת תקינה לעבודה רב חטיבתית בשירותים הציבורים- יצירת מפתח תקינה רב מקצועית (התפתחותית, שיקומית, רפואית, חינוכית וקלינית) שתשקף את הצרכים לשירותים פסיכולוגים של האוכלוסיה אותה המסגרת (שפ"ח, מרפאה או ביה"ח) משרתת.
	+ קביעת תקינה לפסיכולוגיות בקופות החולים בהתאם ליעדי הרפורמה (4% מטופלים מבוגרים ו-2% מטופלים ילדים) ושיטת התקצוב שלה (9 מגעים בממוצע למבוגר ו-12 מגעים בממוצע לילד).
* **הרפורמה בבריאות הנפש:**
	+ ביטול הסכמי ההסדר של קופות החולים- ללא קשר לזהות המקצועית של המומחית.
	+ הבטחת נפח פעילות למרפאות הממשלתיות בשיטת ה"walk-ini-clinic".
	+ הבטחת תנאי פרישה מיטיבים לעובדות המעוניינות בכך.
	+ שימור התקינה הקיימת בפועל (כולל חוזים אישיים) למשך התקופה עליה יחול ההסכם.
	+ יצירת מנגנון שמונע את היכולת של משרד הבריאות "לנייד" תקנים ללא הסכמת העובדות תוך שמירה על העסקה במבנה דומה (תוכן וצורה).
	+ ביטול שיטת המנויים ומעבר לשיטה התחשבנות אחרת. רצוי כזו שתאפשר טיפול לפרק זמן מינימאלי של שנה בטרם יהיה צורך לפנות בבקשת הארכה מהקופה.
	+ פתרון בעיית הסודיות
* **ההתמחות בפסיכולוגיה:**
	+ יצירת אחידות בתנאי העסקה בין מתמחות מחטיבות שונות וכן במקומות התמחות שונים.
	+ ביטול שיטת הקצאת המלגות החדשה והקצאת תקציבים להגדלת בסיס תקציב ההתמחות לקיצור ההמתנה והטבת תנאי העסקת מתמחות.
	+ סגירת ההתמחות החינוכית כמסגרת תעסוקתית זמנית וחיוב סיום התמחות.
	+ מתן תמיכה למקומות ההתמחות ועידוד יכולתם לעמוד בדרישות ההתמחות בכלל ובפרט בתחום האבחון.
	+ הגדלת שעות ההדרכה במסגרת ההתמחות (עיגון שעות הדרכה פרטנית, קבוצתית ואבחון)
	+ השוואה בדרישות של מקומות התמחות שונים למספר מגעים וחובות נוספות.
	+ עידוד הגדלת פוטנציאל הדרכה בהתמחויות הסובלות מחוסר בהדרכה (רפואית, התפתחותית).
* **אקדמיה והשכלה:**
	+ איתור מקצועות פסיכולוגים בתת תקינה ועידוד מסגרות אקדמיות וסטודנטיות להכשרה בתחומים אלו (התפתחותית, חינוכית).
	+ מיפוי של צרכי האוכלוסייה בשירותים פסיכולוגים ויצירת הלימה אל מול מוסדות ההשכלה הגבוהים המכשירים פסיכולוגיות.